C 44/26
HU
Az Európai Unió Hivatalos Lapja
2022.1.28.
V (Hirdetmények)
A VERSENYPOLITIKA VÉGREHAJTÁSÁRA VONATKOZÓ ELJÁRÁSOK
EURÓPAI BIZOTTSÁG Összefonódás előzetes bejelentése (Ügyszám: M.10301 – CVC / ETHNIKI) (EGT-vonatkozású szöveg)
(2022/C 44/11)
1.
2022. január 20-án a Bizottság a 139/2004/EK tanácsi rendelet (1) 4. cikke szerint bejelentést kapott egy tervezett összefonódásról.
E bejelentés az alábbi vállalkozásokat érinti: –
CVC Capital Partners SICAV FIS S.A. (a továbbiakban: CVC, Luxemburg),
–
The Ethniki Hellenic General Insurance Company S.A. (a továbbiakban: Ethniki, Görögország).
A CVC az összefonódás-ellenőrzési rendelet 3. cikke (1) bekezdésének b) pontja értelmében kizárólagos irányítást szerez az Ethniki felett.
Az összefonódásra részesedés vásárlása útján kerül sor.
2.
Az érintett vállalkozások üzleti tevékenysége a következő:
–
a CVC, valamint leányvállalatai és kapcsolt vállalkozásai magántulajdonban vannak, és tevékenységük keretében egyebek mellett befektetési tanácsokat adnak és/vagy befektetéseket kezelnek meghatározott befektetési alapok és platformok számára.
A CVC portfóliójába tartozó vállalkozások egyike, a Hellenic Healthcare Group (HHG) hat magánkórházat üzemeltet Görögországban,
–
az Ethniki elsősorban Görögországra összpontosító, korlátozott körben Cipruson és Romániában is aktív kompozit biztosító.
Tevékenysége az élet- és a nem-életbiztosítási termékek széles körére kiterjed, de foglalkozik biztosítási értékesítéssel, és csekély mértékben viszontbiztosítással is.
A célvállalkozás jelenleg a National Bank of Greece tulajdonában van, és a banknak a Bizottság jóváhagyásával végrehajtott szerkezetátalakítási terve alapján értékesítés alatt áll.
3.
A Bizottság előzetes vizsgálatára alapozva megállapítja, hogy a bejelentett összefonódás az összefonódás-ellenőrzési rendelet hatálya alá tartozhat, a végleges döntés jogát azonban fenntartja. 4.
A Bizottság felhívja az érdekelt harmadik feleket, hogy az összefonódás kapcsán esetlegesen felmerülő észrevételeiket nyújtsák be a Bizottságnak.
Az észrevételeknek a közzétételt követő tíz napon belül kell a Bizottsághoz beérkezniük.
Az alábbi hivatkozási számot minden esetben fel kell tüntetni: M.10301 – CVC / ETHNIKI (1) HL L 24., 2004.1.29., 1. o. (az összefonódás-ellenőrzési rendelet).